google/wiki40b huggingface dataset:
Josephine-Charlotte av Belgia

Barndom

Josephine-Charlotte tilhørte av huset Sachsen-Coburg-Gotha. Hun tilbrakte sin barndom på Stuyvenberg slott rett utenfor Brussel sammen med sine foreldre. Moren døde bare 29 år gammel i en bilulykke i 1935, da Joséphine-Charlotte var 12 år gammel. Hennes første skolegang fant sted i en liten klasse som ble samlet på slottet. Mot slutten av 1940 ble hun sendt til en internatskole, og fikk så undervisning av privatlærere.
Den 7. juni 1944, dagen etter den allierte invasjonen i Normandie, ble hun sammen med familien sendt til Tyskland, hvor de ble holdt i husarrest. Den kongelige familien ble satt fri 7. mai 1945 og slo seg først ned i Prégny i Sveits.

Studier

Etter krigen fortsatte hun sine studier ved Ecole Supérieure de Jounes Filles i Genève. Deretter fulgte hun forelesninger i barnepsykologi under professor Jean Piaget ved Universitetet i Genève. Etter å ha vendt tilbake til Belgia tok hun opp sine offisielle plikter som prinsesse. Hun utviklet på samme tid en sterk interesse for kunst.
Europacupen i boccia 2011

Europacupen i boccia 2011 (CPISRA Boccia Europan Individual Cup 2011) ble arrangert i perioden 27. oktober - 1. november 2011 i Hamar i Norge. Arrangør var CPISRA - Cerebral Palsy International Sports and Recreation Association.
Det ble kun konkurrert i individuelle klasser, ikke par og lag. 59 deltakere fra 17 land deltok.
Kramfors lufthavn

Ruter og flyselskap

I 2012 hadde flyplassen to daglige flyavganger til Stockholm Arlanda og to avganger til Gällivare. Nextjet er eneste flyselskap som opererer regulære ruteflygninger til Kramfors lufthavn.

Historie

Flyplassen åpna i 1974. På 2000-tallet har flyplassen hatt en dramatisk reduksjon i antall reisende (fra 62839 passasjerer i 2000 til 21709 i 2011), noe som dels skyldes konkurranse fra de nærliggende flyplassene Örnsköldsvik lufthavn og Sundsvall-Härnösand lufthavn og dels forbedra vei- og jernbaneforbindelser til Stockholm.
Midtnytt

Midtnytt er et norsk lokalt nyhetsprogram for TV som inneholder stoff fra Trøndelag. Programmet har gått siden 1995 og lages av NRK Trøndelag. Det sendes fra Tyholt i Trondheim fra kl. 18.50 til 19.00 mandag til fredag, og mandag til torsdag sender de også 20.55 og fem minutter før Kveldsnytt. Sendetiden er felles for alle NRKs distriktkontorers nyhetssendinger. 
Tidligere inkluderte programmet også Møre og Romsdal, men de ble senere skilt ut som egen nyhetsregion. Midtnytt var den tredje nyhetsprogrammet for NRK Lokal-TV, etter Vestlandsrevyen (1992) og Nordnytt (1994).
Alt i sin tid

Alt i sin tid er et musikkalbum med Cir.Cuz, utgitt den 21. november 2011. Dette er gruppas debutalbum.
«La Motte-Picquet» (1924)

Operativ historie

«Lamotte-Picquet» begynte den andre verdenskrig med å patruljere kysten utenfor Indokina .Etter at uroligheter med Siam begynte i november 1940 ble hun sammen med en fransk flåte under Vichy-fransk flagg sendt til Siambukten. 17. januar 1941 kom det til et sjøslag melleom den Vichy-franske flåten og en siamesisk flåte hvor tre siamesiske krigsfartøy ble senket uten tap for den Vichy-franske flåten. Etter noen mindre tokt og blant annet en periode i tørrdokk i Osaka fikk hun status som reserve i slutten av 1942 og ble brukt som treningsskip.
12. januar 1945 ble hun senket mens hun lå i havn av fly fra et amerikansk hangarskip.
The Big C

Synopsis

Serien følger Cathy Jamison, en reservert ettbarnsmor og hustru som blr diagnostisert med dødelig føflekkreft. Dette faktum gjør at hun endrer sitt syn på livet og bestemmer seg for å virkelig begynne å leve for første gang. I begynnelsen holder hun det hemmelig for familien, og hennes merkelige oppførsel forundrer dem stort.
Sprite (datagrafikk)

En sprite er i datagrafikk et to-dimensjonalt (2D) bilde eller animasjon som er integrert i en større scene i et videospill. Ordet sprite i videospillsammenheng, brukes kun for 2D spill. Et eksempel på sprite er en karakter, fartøy eller effekt som eksplosjon
Hånes Idrettsforening

Hånes Idrettsforening (HIF), stiftet i 1978 er en idrettsforening i bydelen Hånes i Kristiansand. Foreningen har klubblokale i Håneshallen. Aktiviteter er håndball og fotball. Tidligere stod også innebandy på programmet.
Price Peak

Price Peak er en fjelltopp, 1 510 moh, ved nordsiden av Leverettbreen, 15 km nord for enden av California Plateau. Den ble kartlagt av U.S. Geological Survey (USGS) etter landmålinger og flyfoto tatt av U.S. Navy, 1960-63 og navngitt av Advisory Committee on Antarctic Names (US-ACAN) etter Floyd W. Price, et besetningsmedlem i U.S. Navy-skvadron VX-6, som deltok på Operation Deep Freeze i fem sesonger 1963-67.
Cyclocephala paraflora

Utseende

Biller i slekten Cyclocephala er små til middelsstore, blanke, gjerne rødlige eller gulaktige hornbiller. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede. Hos denne arten er hode, pronotum og bein rødbrune, dekkvingene gulhvite til brungule, "skuldre", sidekant, søm og en rund flekk litt bak midten er svarte.

Levevis

De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

Utbredelse

Arten er utbredt i Brasil, Ecuador og Peru.
Piksel

Megapiksel

En megapiksel er 1 million piksler, og begrepet brukes ikke bare om antallet piksler i et bilde, men også for å uttrykke antall sensorer i et digitalkamera eller antallet visningselementer på en skjerm. For eksempel, et kamera med 2048×1536 sensorelementer sier man vanligvis har «3,1 megapikseler» (2048 × 1536 = 3 145 728).
Norsk steinindustriarbeiderforbund

Norsk steinindustriarbeiderforbund ble stiftet 1. oktober 1894 under navnet Norsk stenhuggerforbund. Det endret navn til Norsk steinindustriarbeiderforbund fra 1924. Det gikk inn i Norsk bygningsindustriarbeiderforbund i 1961.
Karpefisker

Bygning og levevis

Karpefisker har bare en enkelt ryggfinne og i motsetting til beslektede ordener mangler de en fettfinne mellom ryggfinnen og halefinnen. De har heller ikke tenner i munnen, men svelgtenner, som er analoge strukturer i strupen. Mange av artene er viktige matfisker, særlig karpe som det drives oppdrett på i stor stil i Asia. De fleste artene i familien er hardføre og tåler å leve i mange miljøer. Dette har gjort dem til en populær gruppe i akvariehandelen. Mange av de vanligste akvariefiskene som gullfisk, sebrafisk. kuhliål, praktbotia og algeetere tilhører karpefiskene.

Systematikk

Karpefiskene deles i to underordner. Den største ordenen er Cyprinoidea, som omfatter karpefamilien. Disse utgjør alle de fiskene vi vanligvis tenker på som karper. De er relativt høye i kroppen, de fleste med store, tydelige skjell. Den andre underordenen er Cobitoidea, som omfatter fire familier, alle relativt små arter med mer eller mindre langstrakt kropp.
Navomorpha

Levevis

Larvene lever i død ved, mest av løvtrær.

Utbredelse

Slekten lever i Queensland, Australia.
Stor damsnegl

Utseende

Skallhøyde er 45-60 millimeter og det har 7-7,5 vridninger. Skallet er høyrevridd. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger. Skallet er brunlig og avlangt. 
Skallet har litt av samme form som hos blæresnegler, men kan skilles fra disse på vridningen i skallet. Blæresnegler har venstrevridd skall, mens damsnegler har høyrevridd skall. Stor damsnegl har flate og brede tentakler, hos blæresnegler er de tynne og runde. 
Kroppen (foten) er mørk grå. Antennene er særlig utpreget.

Levevis

Stor damsnegl lever i næringsrike tjern og dammer. Den finnes på grunt vann, ofte i eller like over vannkanten. 
Stor damsnegl er tvekjønnet, for å kunne legge egg kreves allikevel to snegler, som under parringen, befrukter hverandre gjensidig.
Norsk Tollmuseum

Norsk Tollmuseum er den norske Tolletatens eget museum.
Tollmuseet holder til i Tollpakkhuset i Tollbugata 1 i Oslo, og ble åpnet i 1915. Museet inneholder en samling av Tolletatens uniformer gjennom 350 år, beslagt smuglerutstyr, og gir et lite innblikk i kampen mellom tollere og smuglere.
Hellige Olavs kapell

Hellige Olavs kapell er et russisk ortodoks kirkebygg på Stiklestad i Verdal kommune i Trøndelag. Kapellet er et ombygget laftet stabbur fra Folldal bygget på midten av 1700-tallet. 
Det ble innviet som ortodoks kapell av biskop Hilarion Alfeyev i 2003 i Folldal og flyttet til Stiklestad i 2013. Det ble viet på nytt 16. oktober 2014 i anledning tusenårsfeiringen for St. Olavs dåp i Rouen. Kapellet tilhører Hellige Olga russiske ortodokse menighet i Oslo.
Pityobiinae

Utseende

Ganske store (ca. 3 centimeter), avlange, brunsvarte smellere. Hannene har fjærformede antenner. Pronotum er lengre enn bredt, tett punktert, med tilbaketrukne bakhjørner. Dekkvingene har dype punktstriper.

Utbredelse

Gruppen er utbredt i Nord-Amerika.
Isfall

Et isfall eller brefall er en del av noen isbreer som strømmer raskt og har en kaotisk overflate med mange bresprekker. Isfall oppstår der flaten under isbreen blir brattere og/eller smalere, eller der breer møter hverandre, og bevegelsen fører til at isen sprekker opp. Der isfall skyldes brattere terreng, vil bresprekkene gjerne gå på tvers av fallretningen.
Ordene isfall og brefall er analogier til fossefall, et fenomen som ligner, men som har langt høyere fart.
Isfall blir ofte brukt til isklatring.

Bevegelse og formasjon

De fleste isbreene flyter med en fart på noen få hundre meter i året eller mindre. I et isfall kan farten være i kilometer per år. I en slik rask strøm blir ikke isen deformert plastisk, men i stedet blir det dannet brudd i isen i form av bresprekker. Sprekker som krysser hverandre danner issøyler eller pinakler. Disse prosessene er stort sett umerkelige, men en pinakkel kan brått kollapse eller velte uten advarsel. Dette er en stor risiko for fjellklatrere som klatrer i et isfall.
Nedenfor isfallet kan undersiden av breen blir flatere og/eller bredere, og isstrømmen går saktere igjen. Bresprekkene kan smelte sammen og forsvinne, og overflaten blir mye jevnere og lettere å krysse.

Størrelse

Høyden til isfall varierer mye. Isfallet på Rooseveltbreen på nordsiden av Mount Baker (Kaskadefjellene i USA), er rundt 730 meter høy (bildet til høyre). Isklippene på venstresiden av isfallet og over steinane som dekker isen er 20 til 40 meter høge. Isfall er typiske for fjellbreer og oppstår når isen strømmer fra en høyere platå til en lavere dal.
Mye større isfall finner man i utløp fra kontinental innlandsis. Isfallet som gir is til Lambertbreen i Antarktis (bildet til venstre) er 7 km bredt og 14 km langt, selv om høydeforskjellen bare er 400 meter.

Isfall og isskred

Til tross for navnet sitt, betyr ikke isfall at is er i fritt fall, slik som i et isskred der is (fra for eksempel en hengebre) faller ned en fjellside i løpet av sekunder eller minutter. Isfall beveger seg over lang tid, men denne bevegelsen kan likevel gjøre isen ustabil og issøyler kan lett kollapse. Dette gjør isfall til vanskelige og ofte farlige områder å ferdes i, og ustabile isfall unngås ofte når man ferdes på breer. Noen ganger er dog isfall den enkleste eller eneste veien opp en fjellside, slik som Khumbuisfallet på vei opp Mount Everest.
Selv om kalving (kollaps) av is er vanlig i isfall, omtales det ikke som isskred. Områder med isfall kan dog være utgangspunktet for isskred når fallende isblokker fører til en kjedereaksjon eller dominoeffekt, eller når ustabile isfall blir rammet av jordskjelv.
CarciNor

Tenk sebra

CarciNor bruker sebra og sebrastriper i kampen mot NET-kreft.
Pasientforeninger og organisasjoner som arbeider i forhold til nevroendokrin kreft (NET) har i mange år brukt sebrastripene som profilering og symbol.  
Bakgrunnen for dette er ikke den Afrikanske sebraen, men begrepet ”sebra” som viser til en lite trolig diagnose hos en pasient.

NET-kreft

I forhold til NET-kreft forholder dette seg på mange måter annerledes enn for andre sykdommer. Dette vises i studier hvor man ser at over 90% av alle NET-pasienter er blitt feilbehandlet. Når det kommer pasienter med mange og uklare symptomer trenger vi leger som klarer å tenke ”hører man hovslag, kan det være en sebra”. 
Det er Dr. Eugene Woltering i New Orleans som er kreditert som opphavsmann til ideen om at NET-pasienter skal bruke sebrastripene som symbol i kampen mot nevroendokrin kreft.
Junior-NM i skiskyting 2012

Junior-NM i skiskyting 2012 ble arrangert fra 9. til 11. mars 2012 i Stryn.
Joonas Tamm

Tulevik

Tamm begynte å spille fotball for den lokale klubben Tulevik.
Han fikk sin debut i Meistriliiga den 29. mars 2008, i 1–1 kampen hjemme  mot Sillamäe Kalev.

Flora

I februar 2009 signerte Tamm for FC Flora. Han scoret sitt første mål i Meistriliiga den 9. mai 2009 i 4–0 seieren over Tammeka.
I august 2009 gikk Tamm på lån til den italienske klubben Sampdoria på et sesonglån, der spilte han for juniorlaget.
Tamm returnerte til FC Flora i august 2010. Han vant sin første Meistriliiga-tittel i 2010-sesongen.

IFK Norrköping

Den 27. desember 2010 signerte Tamm en tre års kontrakt med Allsvenskan klubben IFK Norrköping, med opsjon på ett års forlengelse.  I Juli 2011, dro Tamm til Division 1 laget IF Sylvia på lån. Tamm scoret i debuten sin 9. juli 2011, i 2-1 seieren borte mot Motala AIF. Tamm fikk sin debut i Allsvenskan den 25. august 2011, i 2–1  seieren hjemme mot Djurgårdens IF.

Trelleborgs FF

Den 2. desember 2013 signerte Tamm en ett års kontrakt med Division 1 klubben Trelleborgs FF.

Tulevik

Den 9. februar 2015, returnerte Tamm til sin barndommsklubb Tulevik, og signerte en ettårs kontrakt. Der han som stopper scoret 9 mål på 15 ligakamper.

Flora

Den 22. juni 2015, dro Tamm tilbake til hans gamle klubb Flora. Han vant sin andre Meistriliiga tittel i 2015 sesongen, og sin tredje i 2017 season.

Sarpsborg 08

Den 31. januar 2018, gikk Tamm til den norske Eliteserie klubben Sarpsborg 08 på ett lån ut sesongen.  Der var han med å spilte fra starten av første kvalifiseringsrunde til gruppespillet i UEFA Europa League. Han forlot klubben etter låneoppholdet i Januar 2019.

Korona Kielce

Den 8. februar 2019, gikk Tamm til den polske Ekstraklasa klubben Korona Kielce på ett 6 måneders lån.

Lillestrøm

Den 27. juni 2019, returnerte Tamm til Norge og Eliteserien for ett 6 måneders lån med Lillestrøm.

Internasjonal karriere

Tamm begynte sin ungdoms karriere i 2007 med u-16 laget til Estland. Han representerte også  u-17, u-18, u-19, u-21, og u-23 lagene til Estland.
Den 10. juni 2011, ble Tamm kalt opp av manager Tarmo Rüütli i den estiske troppen som skulle spille treningskamper mot Chile og Uruguay. Han fikk sin debut den 19 Juni 2011 i 0-4 tapet mot Chile.  Tamm scoret sitt første landslagsmål den 7. oktober 2017, da han scoret 3 mål i andre omgang i 6-0 seieren i Kvalifisering til VM i fotball 2018 (UEFA) kampen mot Gibraltar, der ble han den første Estiske spilleren til å score hat-trick siden 1996.
Koji Yoshinari

Karriere

Koji Yoshinari startet sin profesjonelle karriere i Gamba Osaka i 1997. Han har også spilt for Otsuka Pharmaceutical.
Blek ringmåler

Utseende

En middelsstor (vingespenn 25 – 36 mm), slank, gråspraglete måler. Antennene er fjærformede hos hannen, trådformede hos hunnen. Forvingen har to, vanligvis ganske tydelige, bølgete, mørke tverr-linjer. Den ytterste er krum nær vingekanten, den innerste nesten rett, og linjene løper omtrent parallelt. Bakvingen har en slik linje. Alle fire vinger har en liten, mørk ring omtrent i midten. Larven er brun med to spisse vorter på det bakerste kroppsleddet.

Levevis

Blek tannmåler lever i løvskog og også opp i fjellet. Larvene lever på bjørk (Betula spp.), også dvergbjørk (Betula nana).

Utbredelse

Arten lever i Nord-Europa og videre østover til Japan. I Norge finnes den over det meste av landet.
Ustersbach

Ustersbach er en by i den tyske delstaten Bayern, i det sydlige Tyskland. Byen hadde i 2007 ca. 1200 innbyggere.

Geografi

Byen ligger i Augsburg-distriktet i Schwaben i hjertet av naturparken Augsburg Westliche Wälder, ca. 22 km vest for byen Augsburg.
Ruskin-demningen

Ruskin-demningen er en demning med vannkraftverk i provinsen Britisk Columbia, Canada. Det har en installert vannkraftkapasitet på 105 MW. Operatør er selskapet BC Hydro.
.mp

Registrering og hosting

Det kreves at domener registrert under .mp skal hostes på serverne til registreringsenheten, og hostingplanen for dette er inkludert i registreringen. Nettstedene må bygges med hostingserverens verktøy, uten mulighet for HTML laget av bruker selv. «Server-side device detection» brukes for å serve egnet innhold til både normale nettlesere og mobile enheter.
Det finnes en del nettsteder med tilknytning til Nord-Marianene i domener på tredje nivå under .gov.mp, .org.mp og .com.mp, som ikke er underlagt registreringsenhetens hostingregler, men det finnes ingen indikasjon på om og hvordan flere domener av denne typen kan registreres.
Rich Brian

Bakgrunn

Brian ble født den 3. september 1999 i Jakarta, Indonesia. Han er av kinesisk-indonesisk avstamning. Han er den yngste av 4 søsken. Han vokste opp i vest-Jakarta i et middelklassenabolag, og brukte det meste av sin tid med å hjelpe foreldrene i den familieeide kaféen deres. Han har ikke noen formell utdanning, men ble hjemmeskolert av foreldrene gjennom barndommen.
Brian kom i kontakt med internett da han lette etter måter å løse rubiks kube online på morens datamaskin. Han kom deretter i kontakt med Twitter, og lagde sin egen profil i en alder av 11, hvoretter han la ut videosnutter, bilder og absurde utsagn, og etterhvert fikk flere tusen følgere. Han snakket imidlertid kun indonesisk, men lærte seg engelsk på egenhånd ved å høre på rappere som Childish Gambino, Tyler, the Creator, 2 Chainz og Macklemore, samt ved å se videosnutter på youtube. 
Brian ble introdusert til rap-sjangeren ved hjelp av en amerikansk internettvenn som sendte ham Macklemores "Thrift Shop". Han har fortalt at han forsøkte å rappe til sangen, men at engelsken hans på dette tidspunktet var alt for dårlig. Etter møtet med Macklemores musikk begynte han å høre på rapperne nevnt ovenfor, og kom dypere inn i sjangeren. Han skrev sin første rap-låt i 2014, og spilte den inn ved hjelp av mikrofonen til iPhonen sin over en instrumental av Mf Doom.
Fijiansk mesterskap i friidrett 2018

Fijiansk mesterskap i friidrett 2018 var det nasjonale mesterskapet i friidrett i øystaten Fiji, og ble arrangert 30. og 31. mars 2018 på ANZ Stadium i Suva i Fiji.
VM i skiflyging 1986

Bakken

Kulm var blitt utbygd til mesterskapet og hadde K-punkt 185 meter. Før VM var bakkerekorden 167 meter, satt av Hubert Neuper (Østerrike) i verdenscupen 13. mars 1982. Under mesterskapet i 1986 tangerte Andreas Felder verdensrekorden med 191 meter. Det var siste gang på 25 år at en verdensrekord ble satt et annet sted enn i Planica.
Etter mesterskapet bestemte FIS at 191 meter skulle være den største tellende lengden i skiflyging – hopp over den lengden skulle ikke måles, og skulle få lengdepoeng kun for 191 meter.
Alexa Chung

Tidlige liv

Alexa Chung ble født den 5. november 1983 i Privett i Hampshire i England som datter av Gillian og Phillip Chung. Hennes far var en kinesisk grafisk designer, og hennes mor var av engelsk opphav. Chung gikk på videregående skole ved den lokale Perins School og deretter «sixth form» ved Peter Symonds College i Winchester. Hun fikk plass på King's College London for å studere engelsk, men ble oppdaget av et modellbyrå før hun startet der.
Kapp Idrettsforening

Anlegg

Kapp idrettsplass (Fauchaldplassen - eller bare "Plassen") rommer én grusbane, én kunstgressbane (tidligere håndballbane), én gressbane (nytt underlag i 1994), klubbhus og kiosk ("Blåbua"). Klubbhuset er av nyere dato, da det gamle brant ned (sammen med en enorm samling pokaler) i mai 1989.
Fauchaldplassen har en fantastisk beliggenhet med utsikt over Mjøsa og til Helgøya. Under det nordiske mesterskapet for gutte- og juniorlag i 1998, ble flere landskamper spilt på Fauchaldplassen.
The Big Short (film)

Om filmen

Filmen er basert på boken med samme navn av Michael Lewis, som igjen er basert på virkelige hendelser. Den har kinopremiere i USA 23. desember 2015, mens den har premiere i Norge 29. januar 2016.

Handling

Fire outsidere i høyfinanseringsbransjen som forutså kreditt- og boligboblekollapsen på midten av 2000-tallet bestemmer seg for å ta for seg de store bankene i deres mangel på framsyn og grådighet.
Hudbein

Hudbein eller hinnebein er beinvev som er dannet ved intramembranøs forbeining og danner komponenter av skjelettet hos virveldyr, inkludert skalletaket, kjeven og skulderbeltet hos firbeinte virveldyr, gjellelokk og finnestråler hos fisk og skilpaddeskall hos skilpadder. I motsetting til dyptliggende knokler som er dannet ved forbeining av brusk, har hudbein utgangspunkt i hud eller hinner. Hudbein dannes i lærhuden og dannes ved at det legges ned lag utenpå vevet, de ytre lagene i vevet dannes av osteoblaster.
Overflaten av hudbein ligger ofte helt i dagen og kan være rikt ornamentert med et dekke av et hornpanser av keratin, slik som i hudpanserert hos krokodiller og skalletaket hos panserpadder.
Mange knokler dannet av hudbein finnes igjen hos mange virveldyr, selv om det er store variasjoner i form og antall elementer. Eksempler på slike bein som finnes i mange grupper er elementene i skalletaket, kragebeinet og os cordis.
Hege Øygaren

Tekster og bøker

Hege Øygaren har utgitt boka Husk dine drømmer, husk deg selv på J.W. Cappelen forlag i 1991 (i dag Cappelen Damm). Hun har skrevet sangtekster for Gudny Aspaas (Snap-shots, 1985) og Elin Rosseland (Fair Play, Odin Records, 1989).
Den internasjonale sammenkomsten av kommunist- og arbeiderpartier

Den internasjonale sammenkomsten av kommunist- og arbeiderpartier (engelsk: International Meeting of Communist and Workers Parties, IMCWP) er en årlig internasjonal konferanse som samler verdens kommunistpartier. Det første møte ble avholdt i 1998 og var organisert av Hellas' kommunistparti. Norges kommunistiske parti representerer den norske kommunistiske bevegelsen alene i samlingen.
Brekke sluser

Brekke sluser er et sluseanlegg i Haldenkanalen. Med sine 26,6 m total løftehøyde i fire kamre er Brekke Nord-Europas høyeste sammenhengende slusetrapp.
Sluseanlegget ble bygget under ledelse av Engebret Soot og stod ferdig i 1852, men i 1861 ble anlegget ødelagt av flom. Først i 1877 ble det gjenoppbygget. Det nåværende anlegget stod ferdig i 1924 da vannfallene i Stenselva ble samlet i Brekke sluser og Krappeto som lå lenger opp ble neddemt. Samtidig ble Brekke kraftstasjon ferdigstilt. Slusene ble benyttet til tømmertransport helt til 1982, da tømmerbilene overtok all transport.
Slusene kan ta båter inntil 26 m lange, 6 m brede og 1,6 m dype, og er idag ett av flere høydepunkter for reisende med turistbåtene i Haldenkanalen.
Krim i Tyrkvisjonens sangkonkurranse

Kringkasting og organisering

Teleradiokompanija Millet i Simferopol har siden 2015 vært organisator for Krims bidrag i Tyrkvisjonens sangkonkurranse. Kanalen kringkaster konkurransen på Krimhalvøya og har avholdt lokale finaler hvor republikkens representanter blir valgt.
I 2014 ble det arrangert opptaksprøver over en periode som til slutt endte med tv-programmet Sjelljale, som er et program som har blitt sendt på Krim siden 1996.

Bakgrunn og historikk

Krim debuterte i Tyrkvisjonens sangkonkurranse som en ukrainsk region i 2013. I de påfølgende årene har Krim blitt presentert som en russisk region. Regionens beste plassering i finalen var en 6.-plass i 2014. 
I 2015 tok den nyoppstartede tv-kanalen Millet over som organisator etter GTRK Krim. I oktober arrangerte kanalen en felles finale for Tyrkvisjonens sangkonkurranse og Bala Türkvizyon hvor Safije Denisjajeva, som også deltok i Sjellalje i 2014, vant. I likhet med andre russiske deltakerregioner trakk Krim seg fra konkurransen i 2015.
TRK Millet har bekrefet at Krim skal delta i den fjerde utgaven av konkurransen. I den lokale kvalifiseringen ble Alsejda Sejdalijeva valgt til regionens representant.